Aksel Kriisa

Aksel Kriisa (19. oktoober 1904 Kokemäe, Haanja vald – 15. august 1949 Sevurallagi vangilaager, Sverdlovski oblast) oli eesti vaimulik ja orelimeister.

Ta sündis Kokemäel, Haanja vallas orelimeister Tannil Kriisa pojana. Ta lõpetas aastal 1925 Võrus gümnaasiumi. Aastatel 1925–1931 õppis ta Tartu Ülikoolis teoloogiat. Vaimulikukutseks valmistudes töötas prooviaastal Otepää Maarja koguduses. Ordineeriti 5. veebruaril 1933 Tallinna toomkirikus õpetajaksKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

Ta oli aastatel 1933–1934 Saaremaa praostkonna vikaarõpetaja, aastatel 1934–1941 Mustjala Anna koguduse õpetaja.

Aastal 1941 ta arreteeriti NKVD poolt. Ta suri GULAG-i vangilaagris VenemaalAlbum Academicum Universitatis Tartuensis 1918–1944. II, lk. 373.

 Isiklikku 
Tema isa Tannil Kriisa ning isa vennad Jakob ja Juhan olid eesti orelimeistrid. Rohkem või vähem orelimeistrid olid ka tema vennad Eduard, Harry, maalikunstnik Rudolf, ka tema ise.

 Viited 

Kategooria:Mustjala Anna koguduse vaimulikud
Kategooria:Eesti orelimeistrid
Kategooria:Tartu Ülikooli usuteaduskonna vilistlased
Kategooria:Eesti represseeritud isikud
Kategooria:Sündinud 1904
Kategooria:Surnud 1949